## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 022-05/20-01/1

URBROJ: 2182/03-02-20-2

Skradin, 21. rujna 2020.g.

Na temelju članaka 32. i 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18, 3/20), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst, 137/15, 123/17 i 98/19), Gradsko vijeće Grada Skradina, na 23. sjednici, od 21. rujna 2020.g., donosi

**Z A K L J U Č A K**

**o primanju na znanje Izvješća o radu gradonačelnika**

**Grada Skradina za razdoblje** **01.01. 2020.g.-30.06. 2020.g.**

1. Gradsko vijeće Grada Skradina prima na znanje Izvješće o radu gradonačelnika

Grada Skradina za razdoblje 01.01. 2020.g.-30.06. 2020.g.

1. Ovaj Zaključak stupa na snagu danom donošenja, a objavit će se na Oglasnoj

ploči Grada Skradina i web stranici Grada.

**PREDSJEDNICA**

Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 022-05/20-01/1

URBROJ: 2182/03-02-20-1

Skradin, 14. rujna 2020.g.

**GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

**01.01. 2020.g.-30.06. 2020.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17 i 98/19 ), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18) utvrđeno je kako Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 15. rujna za razdoblje siječanj-lipanj tekuće godine.

Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju siječanj-lipanj 2020.g. održane su 2 (dvije) sjednice Gradskog vijeća Grada Skradina za mandatno razdoblje 2017.g.-2021.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata. Zbog izvanrednih epidemioloških okolnosti uzrokovanih pandemijom virusa COVID-19, sjednice Gradskog vijeća održavane su elektronskim putem, a sukladno Odluci o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja („Narodne novine“, broj 32/20) Stožera civilne zaštite Republike Hrvatske i Uputi Ministarstva uprave, KLASA: 023-01/20-01/114, URBROJ: 515-05-02-01/1-20-1 od 13. ožujka 2020. godine.

U nastavku prikazana su postupanja gradonačelnika Grada Skradina iz pojedinih područja u okviru njegove nadležnosti, za vremensko razdoblje 01. siječnja 2020.g. – 30. lipnja 2020.g.:

■ **IZVOĐENJE GRAĐEVINSKIH RADOVA:**

- izvršeni su radovi na izgradnji Dječjeg vrtića

- u tijeku radovi na uređenju Kulturnog centra

- završeni radovi uređenja ulice Put Turine

- izvršeni radovi uređenja javne rasvjete na rotoru Dubravice

-2-

■ **PROJEKTNA I PLANSKA DOKUMENTACIJA**

* izrađena projektna dokumentacije za reciklažno dvorište u zoni „Kosa“, te ishodovana građevinska dozvola
* u tijeku izrada projektne dokumentacije za sanitarno-fekalnu kanalizaciju prema plaži i ELEMES-u
* u tijeku izrada projektne dokumentacije uređenja tvrđave Turina
* izrađena „Procjena rizika od velikih nesreća“
* u tijeku izrada projektne dokumentacije „rekonstrukcija ceste Skradin-Skorići“
* u tijeku izrada Urbanističkog plana uređenja Sportsko-rekreacijske zone Dubravice
* u tijeku izrada projektne dokumentacije plaže Skradin
* predan zahtjev za ishodovanje građevinske dozvole za veslački hangar
* ugovorena izrada projekta energetske obnove OŠ Skradin
* potpisan ugovor s Ministarstvom regionalnog razvoja i fondova EU u sklopu Programa PORLZ – uređenje nerazvrstanih cesta
* potpisan ugovor s Ministarstvom regionalnog razvoja i fondova EU u sklopu Programa poboljšanja infrastrukture na područjima naseljenim pripadnicima nacionalnih manjina
* odobrena sredstva za projekt sanacije deponija Bratiškovački gaj - Fond za zaštitu okoliša 10%, Ministarstvo gospodarstva i održivog razvoja (ranije:Ministarstvo zaštite okoliša i energetike) 85%, te Grad Skradin 5%.

■ **POLJOPRIVREDA**

- subvencioniranje kamate na kredite iz županijskog Programa „Zeleno poduzetništvo“

u iznosu od 2,8% tako da korisnicima kamata po kreditima iznosi 3%

**■ KULTURA**

* u tijeku realizacija projekta Kulturni centar Grada Skradina“, UP.04.2.1.04, Kultura u centru – potpora razvoju javno-civilnog partnerstva u kulturi“
* donacije kulturnim udrugama
* priprema kulturnog ljeta sukladno Programu javnih potreba u kulturi na području Grada Skradina za 2020.g.

**■ ŠPORT I ŠPORTSKA DOGAĐANJA**

* donacije športskim udrugama
* sudjelovanje u organizaciji sportskih manifestacija (auto-utrke)
* priprema športskih događanja sukladno Programu javnih potreba u športu na području Grada Skradina za 2020.g.

-3-

**■ SOCIJALNI PROGRAM**

* u tijeku realizacija projekta „Zaželi – Program zapošljavanja žena“
* Grad Skradin dodjeljuje jednokratni novčani iznos za opremanje novorođenčadi u slijedećim iznosima:

• za prvorođeno dijete jednokratno iznos od 2.000,00 kn

• za drugo novorođeno dijete jednokratno iznos od 3.000,00 kn

• za trećerođeno ( i više ) dijete kroz dvije godine u visini od 5.000,00 kn.

* sufinancira 15% iznosa mjesečne autobusne karte za srednjoškolce
* dodjeljuje jednokratne financijske pomoći za izvanredne situacije obiteljima lošijeg materijalnog stanja
* dodjeljuje financijsku pomoć za stanovanje
* dovršetak Programa javnih radova (uređenje javnih površina, poljskih i protupožarnih puteva – 6 djelatnika)

**■ PREDŠKOLSKI ODGOJ**

* Grad sufinancira rad Dječjeg vrtića „ŽIŽULA“ u Skradinu i Dubravicama

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

**GRADONAČELNIK**

mr.sc. Antonijo Brajković, v.r.